open-index/open-wikipedia-markdown huggingface dataset:
Mocquerysia

***Mocquerysia*** er en slekt av biller som hører til familien smellere (Elateridae).

## Utseende
Middelsstore (ca. 15 millimeter), avlange, svarte smellere, pronotum kan være rødt. Hannene har korte, kamformede antenner, hunnens antenner er korte og tynne. Pronotum er omtrent så langt som bredt, firkantet med skrått tilbaketrukne bakhjørner, vanligvis butte i spissen. Dekkvingene har fine punktrader.

**Larvene** er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.

## Levevis

## Utbredelse
Slekten er endemisk for Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 
****** Stammen Hemirhipini Candéze, 1857 
******* Slekten ***Mocquerysia*** Fleutiaux, 1899
******** *[[Mocquerysia aenea]]* Fleutiaux, 1929
******** *[[Mocquerysia bicolor]]* Fleutiaux, 1899
******** *[[Mocquerysia bipectinata]]* Fleutiaux, 1932
******** *[[Mocquerysia caeruleipennis]]* Fleutiaux, 1929
******** *[[Mocquerysia girardi]]* Piguet, 2014
******** *[[Mocquerysia unicolor]]* Fleutiaux, 1899

## Referanser


## Eksterne lenker
*
Bjønnknuten naturreservat

**Bjønnknuten naturreservat** ligger i kommunene Drangedal og Kragerø sør for nedre Toke og vest for Farsjø. Hoveddelen av området ligger på Statskog SFs grunn, og en mindre del på privat grunn.
Reservatet er et skogområde med lavlandsskog, med innslag av rike skogtyper som edelløvskog og lågurtskog. Området har særskilt vitenskapelig verdi på grunn av forekomsten av gammel eikeblandingsskog med store, grove eiker samt sjeldne og trua arter av vedboende sopp knytta til eik og osp.

## Referanser


## Eksterne lenker

* Bjønnknuten naturreservat Fylkesmannen i Vestfold og Telemark
* Naturbase
Rørmyra naturreservat

**Rørmyra naturreservat** er et naturreservat i utkanten av Bymarka i Trondheim. Naturreservatet ble opprettet den 21. desember 1990 for å verne en eksentrisk høgmyr med artsrik flora beliggende i Trøndelags lavlandsregion. Myra er artsrik med arter som pors, myrkråkefot, engstarr, rome, fjellfrøstjerne og brunskjene. De ombrotrofe partiene av myra domineres av dvergbjørk og røsslyng.

## Referanser


## Eksterne lenker
*
Apoteket naturreservat

**Apoteket naturreservat** er et naturreservat på Byneset i Trondheim. Naturreservatet ble opprettet den 6. februar 1987 for å verne et edelløvskogområde, og i tillegg bevare områdets dyreliv. Apoteket naturrservat ligger i artsrik bergskrent ned mot Gaulosen, hvor man finner flere typer varmekjære plantesamfunn. Noe av området har også urskogpreg. 

## Referanser


## Eksterne lenker
*
Borgestad naturminne

**Borgestad naturminne** består av tre eiketrær som er en del av Borgestadalleen. Alleen ligger på Borgestadjordet mellom Skien og Porsgrunn, og er fredet etter kulturminneloven. 

## Referanser



## Eksterne lenker

* Borgestad naturminne Fylkesmannen i Vestfold og Telemark
* Faktaark Naturbase
* Hule eiker
Futomigiwa

***Futomigiwa*** er en slekt av biller som hører til familien smellere (Elateridae).

## Utseende
Små (ca. 3 millimeter), litt brede, brune smellere. Oversiden er fint hårete. Antennene er trådformede og ikke svært lange. Pronotum er omtrent så langt som bredt, hvelvet med rundede sider. Dekkvingene har fine punktstriper.

## Levevis
Arten lever i fjellene.

## Utbredelse
Arten er utbredt i Japan (Hokkaido).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Småsmellere, Negastriinae Nakane, 1953
****** Slekten ***Futomigiwa*** Kishii, 1976
******* *[[Futomigiwa rivalioides]]* (Kishii, 1962)

## Eksterne lenker
*
Lauglolia naturreservat

**Lauglolia naturreservat** er et naturreservat i Trondheim, like ovenfor Gaulosen, og sørvest for tettstedet Ringvål. Naturreservatet ble opprettet den 16. desember 2001 for å verne en fin almeli med varmekjær flora og grov barskog. Almelia i området er blant de største og frodigste i Trondheimsområdet. Området var opprinnelig et rent edelløvskogreservat, men ble i 1992 utvidet med 45 da grandominert skog. Granskogen i naturrservatet er grovt og hurtigvokst, med trehøyder på over 25 m.

## Referanser


## Eksterne lenker
*
Bjønntjenn naturreservat

**Bjønntjenn naturreservat** utgjør et topp-parti i et lavtliggende kollelandskap sør i Drangedal, nær grensa til Gjerstad. Furu og gran er dominerende treslag, men i vest finnes blandingsskog med rik treslagsblanding og innslag av alm, lind, spisslønn og hassel. Området har stort biologisk mangfold, og ni ulike og sjeldne vedboende sopper er registrert.

## Referanser


## Eksterne lenker

* Fylkesmannen i Vestfold og Telemark  
* Faktaark Naturbase
Leira naturreservat

**Leira naturreservat** er et naturreservat i Trondheim, mellom Nidelva og Leira. Naturreservatet ble opprettet den 6. februar 1987 for å verne et edelløvskogområde bestående av gråor og noe alm. Almen er tildels storvokst, og innslaget av tresorten er størst i to områder, et ved Nedre Leirfoss, og et midt mellom Nedre Leirfoss og Øvre Leirfoss. Helt sør i Leira naturreservat vokser det også noen asketrær. 

## Referanser


## Eksterne lenker
*
Brittni Mason

**Brittni Mason** (født 19. april 1998 i Cleveland i Ohio) er en funksjonshemmet friidrettsutøver fra USA, som konkurrerer i klassen T46. Dette er en klasse for funksjonsshemmede utøvere innen parafriidrett, der utøverne har funksjonshemming eller amputasjon av én arm.

## Bakgrunn
Mason er født med erbs parese (plexus brachialis lammelse), en nerveskade som gir lammelser eller begrenset bevegelse i skulder og arm. 

## Idrettskarriere
Hun deltok i sitt første internasjonale stevne under Para-VM i friidrett 2019, og vant der 100 meter i klassen T47, med ny verdensrekord for denne klassen på 11,89 sekunder. Hun slo der blant annet regjerende verdensmester og paralympisk mester Deja Young.

## Referanser


## Eksterne lenker
*  Profil hos IPC
*  Profil hos United States Olympic & Paralympic Committee
Brattøykollen naturreservat

**Brattøykollen naturreservat** er den høye kollen på nordvestre del av Brattøy, som er den største øya i indre del av Kilsfjorden i Kragerø. I Brattøy finnes en av landets største bestander av den sjeldne arten buskvikke, som tilhører erteblomstfamilien.

## Referanser


## Eksterne lenker

* Brattøykollen naturreservat Fylkesmannen i Vestfold og Telemark
* Faktaark Naturbase
Crepidophorus

* 

***Crepidophorus*** er en slekt av biller som hører til familien smellere (Elateridae).

## Utseende
Middelsstore, slanke, blanke, fint hårete, mørke smellere. **Hodet** er kort og bredt, med små fasettøyne. Antennene er 11-leddete, vanligvis ganske lange, mer eller mindre sagtakkede. **Brystskjoldet** (pronotum) er rundet firkantet, gjerne noe lengre enn bredt. Sidekantene er tydelig markerte, og bakhjørnene er litt tilbaketrukket. **Dekkvingene** er langsmale, omtrent så brede som brystskjoldet, som oftest med tydelige lengdestriper.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Denne slekten har larver som lever i muld i hule løvtrær, dette er nå et sjeldent habitat, og artene er derfor i stor grad truede.

## Utbredelse
Selkten er utbredt i den palearktiske sone, med én art i Europa, de øvrige i det nordlige Asia. Arten som forekommer i Norge er funnet noen få ganger rundt Oslo. Den er vurdert som sterkt truet (EN) i Norge . Internasjonalt er denne arten vurdert som nær truet (NT) .

## Systematisk inndeling
Artene ble tidligere gjerne plassert i slekten *[[Athous]]*.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien tannsmellere, Dendrometrinae Gistel, 1856
****** Stammen Dendrometrini Gistel, 1856
******* Understammen Athoina Candéze, 1860
******** Slekten ***Crepidophorus*** Mulsant & Guillebeau, 1863 
********* *[[Crepidophorus expolitus]]* Gurjeva, 1987
********* *[[Crepidophorus laetus]]* (Candèze, 1879)
********* Nattsmeller, *[[Crepidophorus mutilatus]]* (Rosenhauer, 1847)
********* *[[Crepidophorus rufiventris]]* (Eschscholtz, 1822)

## Referanser


## Eksterne lenker

*
Alfonso (Cavite)

**Alfonso** (*Bayan ng Alfonso*) er en kommune på Filippinene. Kommunen ligger på øya Luzon, og tilhører provinsen Cavite.

## Barangayer
Alfonso deles inn i 32 barangayer per 30. september 2019.

## Referanser




## Eksterne lenker
*
General Emilio Aguinaldo

**General Mariano Alvarez** (tidligere **Bailen**) er en kommune på Filippinene som ligger i provinsen Cavite i regionen CALABARZON. Den er oppkalt etter Emilio Aguinaldo, Filippinenes første president.

Et kommunalt vedtak fra 2012 om å vende tilbake til det opprinnelige navn *Bailen* er ennå ikke blitt ratifisert (2019).

## Barangayer
Kommunen er inndelt i 27 smådistrikter, barangayer per 30. september 2019.

* A. Dalusag
* Batas Dao
* Castaños Cerca
* Castaños Lejos
* Kabulusan
* Kaymisas
* Kaypaaba
* Lumipa
* Narvaez
* Poblacion I
* Tabora
* Poblacion II
* Poblacion III
* Poblacion IV

## Referanser
General Mariano Alvarez (Cavite)

**General Emilio Aguinaldo** (*Bayan ng Heneral Emilio Aguinaldo*) er en kommune på Filippinene. Kommunen ligger på øya Luzon og tilhører provinsen Cavite.

## Barangayer
General Emilio Aguinaldo er inndelt i 27 barangayer:

## Referanser


## Eksterne lenker
* 

## Litteratur
* Fontanilla, M. et al. (2001): *Comprehensive Land Use Plan of the Municipality of Gen. Mariano Alvarez, Cavite. Unpublished report.* Cavite: Municipal Government of Gen. Mariano Alvarez.
General Trias

**General Trias** (*Lungsod ng General Trias*) er en by på Filippinene. Byen ligger på øya Luzon, og tilhører provinsen Cavite.

## Barangayer
General Trias deles inn i 33 barangayer per 30. september 2019.

* Alingaro
* Bacao I
* Gov. Ferrer Pob. (Bgy. 1)
* Sampalucan Pob. (Bgy. 2)
* Dulong Bayan Pob. (Bgy. 3)
* San Gabriel Pob. (Bgy. 4)
* Bagumbayan Pob. (Bgy. 5)
* Vibora Pob. (Bgy. 6)
* 1896 Pob. (Bgy. 8)
* Prinza Pob. (Bgy. 9)
* Biclatan
* Buenavista I
* Corregidor Pob. (Bgy. 10)
* Javalera
* Manggahan
* Navarro
* Panungyanan
* Pasong Camachile I
* Pasong Kawayan I
* Pasong Kawayan II
* Pinagtipunan
* San Francisco
* San Juan I
* Santa Clara
* Santiago
* Tapia
* Tejero
* Arnaldo Pob. (Bgy. 7)
* Bacao II
* Buenavista II
* Buenavista III
* Pasong Camachile II
* San Juan II

## Referanser




## Eksterne lenker
*
Brennevinsholmen østre biotopvernområde

**Brennevinsholmen østre biotopvernområde** er en middels stor holme og to mindre skjær ca. 50 m fra land ved Finnmarkstrand i Trosbyfjorden i Bamble, og er et såkalt biotopvern etter viltloven. 
Lokaliteten har trolig den største hettemåkekolonien i Telemark. Hettemåke står på Artsdatabankens rødliste for arter som har risiko for å dø ut i Norge.

## Referanser


## Eksterne lenker

* Brennevinsholmen østre biotopvernområde Fylkesmannen i Vestfold og Telemark
* Faktaark Naturbase
Silang

**Silang** er en kommune på Filippinene som ligger i provinsen Cavite i regionen CALABARZON.

## Barangayer
Kommunen er inndelt i 67 smådistrikter, barangayer per 30. september 2019.

* Adlas
* Balite I
* Balite II
* Balubad
* Batas
* Biga I
* Biluso
* Buho
* Bucal
* Bulihan
* Cabangaan
* Carmen
* Hukay
* Iba
* Inchican
* Kalubkob
* Kaong
* Lalaan I
* Lalaan II
* Litlit
* Lucsuhin
* Lumil
* Maguyam
* Malabag
* Mataas Na Burol
* Munting Ilog
* Paligawan
* Pasong Langka
* Barangay I (Pob.)
* Barangay II (Pob.)
* Barangay III (Pob.)
* Barangay IV (Pob.)
* Barangay V (Pob.)
* Pooc I
* Pulong Bunga
* Pulong Saging
* Puting Kahoy
* Sabutan
* San Miguel I
* San Vicente I
* Santol
* Tartaria
* Tibig
* Tubuan I
* Ulat
* Acacia
* Anahaw I
* Ipil I
* Narra I
* Yakal
* Anahaw II
* Banaba
* Biga II
* Hoyo
* Ipil II
* Malaking Tatyao
* Narra II
* Narra III
* Pooc II
* San Miguel II
* Karen's Village
* Ron's City
* San Vicente II
* Toledo
* Tubuan II
* Tubuan III

## Referanser
Bjørnmyra naturreservat

**Bjørnmyra naturreservat** er et naturreservat i Tillermarka, på Tiller i Trondheim. Naturreservatet ble opprettet den 21. desember 1990 for å verne en klart utformet høgmyr beliggende i Trøndelags lavlandsregion. Området dekker et areal på 121,6 dekar. Myra består stort sett av ombrotrof vegetasjon med planter som torvmyrull, kvitmyrak og bjønnskjegg. Se naturtypekartlegging.  

Hensikten med vernet er å ta vare på en type natur som er sjelden i Norge. 

Bjørnmyra får all næring fra regnvann, og klassifiseres som en *nedbørsmyr.* Her lever det plantearter som overlever på veldig lite næring. Myra har innslag av ekstentrisk høymyr. På flytoto over Bjørnmyra kan du se lagdeling av myra i bølger (kalt strenger, høljer og gjøler). 

Myra er viktig leveområde leveområde for naturmangfold som trives nettopp her. På Bjørnmyra er det registrert insektarter som bare er registrert her i Trondheim kommune. Myra er også viktig område for fugler, både for hekking og søk etter mat. Furutrærne som omkranser myra er i stor grad innenfor naturreservatet (ombotrof myrkant.) På myra kan man finne blant annet myrull og ulike typer mose.

Naturreservater er den strengeste formen for vern av naturområder i Norge. Denne type vern brukes for områder som inneholder truet, sjelden eller sårbar natur, representerer en bestemt naturtype, har en særlig betydning for biologisk mangfold, utgjør en spesiell geologisk forekomst, eller har særlig naturvitenskapelig verdi. 

Myra er vernet gjennom  Forskrift om Bjørnmyra naturreservat.

I Bjørnmyra naturreservat er det forbud mot å gjøre noe som kan skade vegetasjonen. Med vegetasjon menes både trær, planter på bakken og røtter og jordsmonn under bakkenivå. Å tenne bål på bakken, knekke kvister, slitasje på trestammer, ta med planter eller deler av planter er noe av det som vil være i strid med vernebestemmelsene fordi det skader vegetasjonen. Motorisert ferdsel i naturreservatet er forbudt (noen unntak i vernebestemmelsene). Sanking av bær er tillatt.

Statsforvalteren i Trøndelag som forvalter vernet av Bjørnmyra naturreservat. 

Pilegrimsleden går forbi Bjørnmyra fra Torgårdsletta, via Tilleråsen og videre mot Tiller gamle kirkegård og Tiller kirke.Det er satt opp informasjonskilt ved inngangen til naturreservatet. 

## Referanser


## Eksterne lenker
*
Anrune Weyers

**Anrune Weyers** (født **Anrune Liebenberg** 3. november 1992 i Johannesburg) er en sørafrikansk friidrettsutøver, som konkurrerer i klassen T47. Dette er en klasse for funksjonsshemmede utøvere innen parafriidrett, der utøverne har funksjonshemming i én arm. Hun er to ganger verdensmester på 400 meter; hun vant denne distansen under Para-VM i friidrett i 2015 og 2019.

## Bakgrunn
Weyers amputerte venstre arm nedenfor albuen da hun ble født. Hun begynte med parafriidrett da hun var 11 år gammel. 

## Idrettskarriere
Hun deltok i Para-VM i friidrett 2011, der hun fikk sølv på 400 meter i klassen T46, bak Yunidis Castillo fra Cuba. Hun deltok også på 200 meter, der hun kom på sjetteplass. Under Paralympiske sommerleker 2012 fikk hun to medaljer; hun kom på andreplass på 400 meter og tredjeplass på 200 meter. Yunidis Castillo vant begge disse øvelsene, men Liebenberg satte områderekord for Afrika på 200 meter med 25,55 sekunder. Hennes to medaljer fra disse paralympiske lekene ble stjålet fra henne senere samme år, på en flyplass.

Hun deltok igjen i Para-VM i friidrett 2013, og fikk der sølv på 200 og 400 meter. Under Para-VM i friidrett 2015 vant hun 400 meter, hennes første VM-tittel, og hun kom på tredjeplass på 200 meter og fjerdeplass på 100 meter. I 2016 deltok hun i sitt andre Paralympics, da hun deltok i Paralympiske sommerleker 2016. Der kom hun på andreplass på 400 meter, bak Lu Li fra Kina, og hun kom på fjerdeplass på 400 meter. Under Para-VM i friidrett 2017 kom hun på andreplass på 200 meter, med ny afrikarekord på 25,53 sekunder, og kom kom også på andreplass på 400 meter. 

Weyers deltok under Para-VM i friidrett 2019, og fikk der bronse på 100 meter i klassen T47, med ny afrikarekord for denne klassen på 12,36 sekunder. Hun vant 400 meter i dette mesterskapet, med tiden 55,79 sekunder.

## Referanser


## Eksterne lenker
*  Profil hos IPC
*  Profil hos Para-VM 2019
Dagmar Möller

**Dagmar Henriette Möller**, (født Bosse, 19. desember 1866 i Christiania, død 13. januar 1956 i Stockholm, var en norsk-svensk operasanger (sopran) og sangpedagog.

## Familie
Dagmar Möller var datter av forleggeren Heinrich Bosse og Anne-Marie Lehman, og søster til skuespillerinnen Alma Fahlstrøm, sangerinnen og skuespillerinnen Harriet Bosse og sosiologen Ewald Bosse. Hun ble i 1888 gift med musikeren Adolf Theodor Sterky. Ekteskapet ble oppløst i 1895. I 1896 ble hun gift for annen gang, med arkitekt og generaldirektør Carl Oscar Möller (1857-1933).

## Liv og virke
Möller studerte i perioden 1882-1887 ved musikkonservatoriet i Stockholm. I årene 1887-1894 var hun ansatt ved Kungliga Teatern, med et lengre avbrudd, blant annet som student hos den belgiske mezzosopranen Désirée Artôt de Padilla i Paris. I perioden 1900-1926 underviste hun i sang ved musikkonservatoriet i Stockholm, og parallelt ved Operaskolan i årene 1903-1913. 

Dagmar Möller debuterte på Kungliga Teatern 3. juni 1887, i rollen som *Rose Friquet* i operaen *Villars Dragoner*. Hun lyktes i stor grad i komiske roller, både i Stockholm, hvor hun var tilknyttet operaen i periodene 1887-1891 og 1892-1894 og i Kristiania, hvor hun var ved Christiania Theater i 1891-1892. Ved Emil Lindens operaturné i Sverige og Norge i 1896 var hun primadonna. Hun gjestet også fødebyen Kristiania i 1898, da hun holdt konsert på Centralteatret.

Möller hadde stor betydning for spredningen av nordisk romansesang, og fremførte ofte verker av Edvard Grieg, som tilegnet sin sangsyklus *[[Haugtussa (sangsyklus)|Haugtussa]]* til henne. I hennes repertoar var det også sanger av Emil Sjögren, Wilhelm Stenhammar og Wilhelm Peterson-Berger, i tillegg til at hun hadde gjort det til en spesialitet å fremføre sanger av Agathe Backer-Grøndahl. Hun fremførte nordisk musikk på scener i Danmark, Tyskland og Frankrike. 

Agathe Backer-Grøndahls sønn, komponisten Fridtjof Backer-Grøndahl, uttalte om Dagmar Möller at hennes «sang står for mig helt uforglemmelig. Så inspirert og temperamentsfullt, så dramatisk og fantasifullt har jeg sjelden hørt min mors sanger sunget. De mere lyriske romanser sang hun med sjelden poesi og følsomhet, og samtidig friskt og usentimentalt – så helt naturlig».

Möller ble 26. mars 1903 innvalgt som representant nummer 507 i Kungliga Musikaliska Akademien. I 1911 ble hun tildelt Litteris et Artibus.

## Roller i utvalg
**Rose Friquet* i operaen *Villars Dragoner* av Aimé Maillart (Stockholm, 1887)
**Siebel* i *[[Faust (opera)|Faust]]* av Charles Gounod (Christiania Theater, 1888)
**Adèle* i *Den sorte Domino* av Daniel François Esprit Auber (Christiania Theater, 1891)
**Madeleine* i *Postillonen fra Longjumeau* av Adolphe Adam (Christiania Theater, 1892)
**Betty* i *Schweitzerhytten* av Scribe & Mélesville (Christiania Theater, 1892)
**Camilla* i *Zampa* av Ferdinand Hérold (Christiania Theater, 1893)
**Julie* i *Romeo og Julie* av Charles Gounod (Emil Lindens operaturné, Eldorado, 1896)
**Nedda* i *[[Pagliacci]]* (Emil Lindens operaturné, Eldorado, 1896)

## Referanser


## Kilder
*
*

## Eksterne lenker
* 
*
USA under Sommer-OL 2020

**[[USA]]** deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.

## Basketball

### Menn

;Gruppespill

;Kvartfinale

;Semifinale

;Finale

### Kvinner

;Gruppespill

;Kvartfinale

;Semifinale

;Finale

### 3x3 basketball
#### Kvinner

;Semifinale

;Finale

## Fotball

### Kvinner

;Gruppespill

----

----

----
;Kvartfinale

-------
;Semifinale

-------
;Bronsefinale

------

## Vannpolo

### Menn

;Gruppespill

### Kvinner

;Gruppespill

## Volleyball

### Menn innendørs

;Gruppespill

### Kvinner innendørs

;Gruppespill

## Referanser


## Eksterne lenker
* Profilside på olympic.org
Rolls-Royce (andre betydninger)

**Rolls-Royce** kan vise til:

* Rolls-Royce Motor Cars, en bilprodusent eid av BMW, etablert i 1998
* Rolls-Royce Limited, en tidligere bilprodusent som produserte en rekke modeller:
**Rolls-Royce Phantom, en rekke bilmodeller
**Rolls-Royce Camargue
**Rolls-Royce Corniche
**Rolls-Royce Silver Cloud
**Rolls-Royce Silver Dawn
* Rolls-Royce Holdings, et britisk holdingselskap stiftet i februar 2011 som eier Rolls-Royce, en virksomhet grunnlagt i 1904 som utvikler og produserer fremdriftssystemer for luftfart og sjøfart.
**Rolls-Royce Trent 1000, en flymotor
**Rolls-Royce Trent XWB, en serie turbofanmotorer
* Rolls-Royce Marine Power Operations, et industriselskap oppkjøpt av Kongsberggruppen ASA i 2019
Eila Pennanen

**Säde Eila Talvikki Pennanen** (født 8. februar 1916 i Tammerfors, død 23. januar 1994 samme sted) var en finsk forfatter, oversetter og litteraturkritiker. Hun var utdannet filolog og bibliotekar. «Hun var svært produktiv og skrev omlag 50 bøker og oversatte omkring 100. Hun huskes særlig for sine historiske romaner om Birgitta av Vadstena (*Pyhä Birgitta*, 1954) og om kvekerbevegelsen (*Valon lapset*, 1958) og Tammerfors-trilogien.» Flere av hennes bøker er oversatt til svensk. Hun skrev også en rekke noveller; en av dem er også oversatt til norsk, «Morgonsong» (utgitt på finsk som «Aamulaulu» i 1957).

## Referanser
Brårfjell naturreservat

**Brårfjell naturreservat** ligger i Kleivgrend i Fyresdal, om lag 9&nbsp;km nordvest for Fyresdal sentrum. Arealet ligger i den østvendte lisiden av Nautefjell/Brårfjell, rett nordvest for Bondalsvatn. 
Området har en naturvitenskapelig verdi grunnet sjeldne skogtyper som alm-lindeskog og lågurtskog, I tillegg til mange arter av karplanter, mose, sopp og lav som er sjeldent å se.

## Referanser


## Eksterne lenker

* Brårfjell naturreservat Fylkesmannen i Vestfold og Telemark
* Faktaark Naturbase
Carmona

**Carmona** er en kommune på Filippinene som ligger i provinsen Cavite i regionen CALABARZON.

## Barangayer
Kommunen er inndelt i 14 barangayer per 30. september 2019.

* Bancal
* Cabilang Baybay
* Lantic
* Mabuhay
* Maduya
* Milagrosa
* Barangay 1 (Pob.)
* Barangay 2 (Pob.)
* Barangay 3 (Pob.)
* Barangay 4 (Pob.)
* Barangay 5 (Pob.)
* Barangay 6 (Pob.)
* Barangay 7 (Pob.)
* Barangay 8 (Pob.)

## Referanser
Christmas (EP)

***Christmas*** er en EP med Bryan Adams som ble gitt ut i 2019.

## Sporliste

# «Joe and Mary» 3.20
# «Must Be Santa» 2.53
# «Christmas Time» 4.03
# «Reggae Christmas» 2.48
# «Merry Christmas» 2.31
Slottet i Montsoreau

**Slottet i Montsoreau** () er et renessanseslott som ligger i Montsoreau i Loiredalen i vestlige Frankrike, 250 kilometer fra Paris.

Slottet har siden 2016 huset *[[Museet for Samtidskunst – Slottet i Montsoreau|Château de Montsoreau - musée d'art contemporain]]*, Museet for Samtidskunst, grunnlagt av den franske samtidskunstsamleren Philippe Méaille og inneholder verdens største kunstsamling av de radikale konseptkunstnerne i Art & Language.

Slottet har blitt oppført som et historisk monument for det franske kulturministeriet siden 1862. Loiredalen mellom Sully-sur-Loire og Chalonnes-sur-Loire, inkludert Montsoreau og slottet i Montsoreau, ble lagt til på UNESCOs verdensarvliste i 2000.

## Struktur
Slottet i Montsoreau er oppkalt etter fjellet () Soreau (Latin: *Mons Sorello*). Dette er det eneste av Loire-slottene som er reist på Loire-elven.

Slottet består av 25 rom, 23 peiser og 6 trapper.

## Arkitektur
Montsoreau er kjent for å være det første slottet som ble bygget i Loiredalen. Slottet ble bygget av Jean II de Chambes, rådgiver for Karl VII av Frankrike. Jean II de Chambes var Frankrikes ambassadør til Tyrkia og Venezia, og han fikk bygget slottet på Loires strand i venetiansk stil. Denne plasseringen var uvanlig i Frankrike på dette tidspunktet.

## Historien
Tre store bygninger ligger på Mount Soreau:

* Et gallo-romersk tempel eller en administrativ bygning.
* En middelaldersk festning bygget av Eudes I av Blois, og kort tid etter gjenoppbygget av Fulko III av Anjou.
* Et renessanseslott som ble bygget rett etter slutten av hundreårskrigen.

## Bilder

Fil:Chateau Montsoreau Loire.jpg|
Fil:Chateau de Montsoreau Museum of contemporary art.jpg|
Fil:Chateau de montsoreau - detail.JPG|
Fil:Chateau de montsoreau musee art contemporain3.jpg|


## Panorama

## Referanser


## Eksterne lenker
* 
* Loire Valley between Sully-sur-Loire and Chalonnes-sur-Loire, omtale hos *UNESCO*
Fernanda Yara da Silva

**Fernanda Yara da Silva** (født 15. august 1986) er en brasiliansk friidrettsutøver, som konkurrerer i klassen T47. Dette er en klasse for funksjonsshemmede utøvere innen parafriidrett, der utøverne har funksjonshemming i én arm. Hun har to bronsemedaljer i sprintøvelser fra Parapanamerikanske leker 2019.

## Bakgrunn
Da Silva måtte amputere venstre hånd da hun ble født, på grunn av en myom. Hun trenes av Kerolayne Camila da Silva. 

## Idrettskarriere
Hun deltok på 100 og 200 meter i klassen T46 under Paralympiske sommerleker 2008 i Beijing, men nådde ikke finalen i noen av disse øvelsene. Hun kom på femteplass i sitt forsøksheat på 100 meter og åttendeplass i sitt forsøksheat på 200 meter. 

Hennes neste internasjonale mesterskap var Parapanamerikanske leker 2019 i Lima i Peru. Der fikk hun bronse på 100 og 200 meter. Hun deltar i Para-VM i friidrett 2019, og kom der på sjetteplass på 400 meter i klassen T47.

## Referanser


## Eksterne lenker
*  Profil hos IPC
*  Profil hos Para-VM 2019
*  Profil hos Parapanamerikanske leker 2019
Zapad-2009

**Zapad 2009** () var en felles russisk-belarusisk militærøvelse på strategisk nivå som ble gjennomført i løpet av september 2009. Formålet med øvelsen var å kontrollere de væpnede styrkenes profesjonelle nivå og samhandlingen mellom Russland og Belarus – særlig når det gjaldt luftvern. Omtrent 12&nbsp;500 soldater deltok i øvelsen.

## Referanser


## Eksterne lenker
*
Creeper

:*Denne artikkelen handler om bandet Creeper. For å lese om Creeper i Minecraft, se [[Minecraft]]*

**Creeper** er et engelsk band fra Southampton som spiller melodier innen musikk-kategoriene hardrock, punkrock og horror-punk.

Gruppen ble dannet i 2014 og inneholdt opprinnelig vokalist Will Gould, gitaristene Ian Miles og Sina Nemati, bassisten Sean Scott og trommeslageren Dan Bratton. Bandet ga sin selvtitulerte debut-EP i 2014, før de ga ut en ny EP, *The Callous Heart,* året etter. På slutten av 2015 ble Nemati erstattet av Oliver Burdett og turnerende keyboardis og vokalist Hannah Greenwood ble offisielt bandmedlem. En tredje EP, *The Stranger*, ble utgitt i 2016 og nådde topp ti på UK Rock & Metal Albums. Gruppens første LP var *Eternity, in Your Arms* som kom i 2017 og nådde en attendeplass UK Albums Chart. De vant også prisen Best British Breakthrough av Rock Sound Awards  i 2017.

Etter å ha turnert mye tok Creeper en lang pause og kom tilbake i 2020 med sitt andre album *Sex, Death & the Infinite Void* som nådde nummer 5 i Storbritannia. Bratton og Burdett forlot bandet kort tid etter, før gruppen ga ut EPen *American Noir* med sporet «Damned and Doomed» i 2021, Jake Fogarty tok over for Bratton. Deres tredje album med tittelen *Sanguivore* kom i 2023 og inneholder spor som «Further Than Forever», «Cry To Heaven», «The Ballad of Spook & Mercy» og «Teenage Sacrifice». Gitarist Lawrie Pattison, som hadde turnert med bandet siden Burdetts avgang, ble offisielt bandmedlem i 2024.

## Utgivelser

### Album

* 2017 - *Eternity, in Your Arms*
* 2020 - *Sex, Death & the Infinite Void*
* 2023 - *Sanguivore*

### EPer

* 2014 - *Creeper*
* 2015 - *The Callous Heart*
* 2016 - *The Stranger*
* 2017 - *Christmas*
* 2021 - *Sounds from the Void*
* 2021 - *American Noir*

## Referanser


## Eksterne lenker
*
Chile under Sommer-OL 2020

**[[Chile]]** deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.

## Fotball

### Kvinner

;Gruppespill

----

----

----

## Referanser


## Eksterne lenker
* Profilside på olympic.org
San Dionisio

**San Dionisio** (*Bayan ng San Dionisio*) er en kommune på Filippinene. Kommunen ligger på øya Panay, og tilhører provinsen Iloilo.

## Barangayer
San Dionisio er inndelt i 29 barangayer per 30. september 2019.

## Referanser
Hilde Brox

**Hilde Brox** (født 1968) er forsker og foreleser ved Institutt for lærerutdanning og pedagogikk ved UiT Norges arktiske universitet.

Brox disputeter til doktorgrad i pedagogikk 15. november 2019, med tittelen *Why won't they take them on? A study on student teachers' first-time engagement with wiki technology*.

## Referanser
Freja Cohrt

**Freja Cohrt Kyndbøl** (født 20. januar 1994 i Odense) er en dansk håndballspiller, som spiller for den danske klubben  og det danske kvinnelandslaget.

Hun ble tatt ut i bruttotroppen til det danske kvinnelandslaget foran Håndball-EM 2018, men var ikke blant de 16 utvalgte.

## Referanser


## Eksterne lenker
*
Synartrose

**Synartrose**, eller uekte ledd, er ledd med lite eller moderat bevegelse. I motsetning til diartroser (ekte ledd) har disse ikke leddbrusk, leddspalten eller kapsel. Synartroser kan igjen deles inn i flere kategorier. Disse får navn ut ifra type vev som binder disse sammen. 

* synostose: bindes sammen med bein (fra latin, *os,* "bein") 
* synchondrose: bindes sammen med brusk (fra latin, *chondro*, "brusk") 
* syndesmose: bindes sammen med (fra latin, *desmos,* "bånd")
Zapad-2013

**Zapad-2013** var en felles militærøvelse på strategisk nivå som ble gjennomført i perioden 20.–26. september 2013, hvor styrker fra Russland og Belarus deltok. Manøvrer ble gjennomførte på to øvingsområder i Russland og syv 
) innen Belarus.. Over ti tusen soldater deltok på øvelsen.
## Generell informasjon
Militærøvelsen var en planlagt aktivitet, og holdes hvert fjerde år i samsvar med vedtaket av 29. september 2009 som Russlands og Belarus’ presidenter fattet.

## Sammensetning av styrker og organisasjonsmessige særtrekk
Øvelsen ble del i to etapper og manøvrer ble gjennomførte på de to russiske øvingsområdene Khmelevka og Pravdinsk innen Kaliningrad oblast samt øvingsområdene Brest, Gozjk og Obuz-Lesovsk i Belarus.. På russisk territorium deltok omtrent 9400 russiske soldater og 200 soldater fra Belarus. 180 militære kjøretøy var involvert, og av disse var 10 stridsvogner, 40 fly og 10 marinefartøyer tilhørende Østersjøflåten. På belarusisk territorium deltok 2520 russiske soldater.

## Scenario

På belarusisk territorium hadde det dukket opp store ekstremistgrupper og banditter med hensikt å utføre terrorhandlinger for å destabilisere landet. For å motvirke slik utvikling og gjenopprette stabilitet i landet, ble russiske styrker overført til Belarus for å avhjelpe situasjonen sammen med belarusiske væpnede styrker og regionalt politi med ekstra materiell og teknisk støtte. Målet var å blokkere terrorangrep og slå ned de ukjente, fiendtlige grupperingene.

## Referanser


## Kilder
* Первые учения ОДКБ «Запад-2013» в Белоруссии: «Единое оборонное пространство создано»
* 
* «Запад-2013» на страже рубежей России и Белоруссии
* Статья «Запад-2013: первые выводы» в газете ''Красная Звезда''
Sniper: Legacy

***Sniper: Legacy*** er en amerikansk actionfilm fra 2014, regissert Don Michael Paul. Den er den femte filmen i filmserien *[[Sniper (filmserie)|Sniper]].*

## Sammendrag
Etter at flere militære ledere blir myrdet, får Brandon Beckett (spilt av Chad Michael Collins) vite at hans far, Thomas Beckett (spilt av Tom Berenger) visstnok skal ha vært blant de drepte. I et forsøk på å spore opp den mistenkte drapsmannen, David Simpson (spilt av Doug Allen), et korrupt medlem av 75th Ranger Regiment, oppdager Brandon Beckett at faren hans fremdeles er i live.

## Rolleliste
* Tom Berenger som skarpskytter og sersjant Thomas Beckett
* Chad Michael Collins som skarpskytter Brandon Beckett
* Dominic Mafham som major Guy Bidwell
* Mercedes Mason som korporal
* Doug Allen som drapsmann
* Dennis Haysbert som en oberst

## Referanser


## Eksterne lenker
* 
* Trailer, youtube.com
Karichma Ekoh

**Karichma Ekoh** (født 1998) er en fransk-kamerunsk profesjonell håndballspiller, som spiller for den franske klubben Chambray Touraine Handball og det franske håndballandslaget.

Hun ble tatt ut i bruttotroppen til det franske kvinnelandslaget foran Håndball-VM 2017 og Håndball-EM 2018, men var ikke blant de 16 utvalgte i noen av mesterskapene.

## Referanser


## Eksterne lenker
*
Renate Hægeland

**Renate Hægeland** (fullt fornavn **Anne Renate**, født 9. oktober 1961) er en norsk politiker (H). Hun var Høyres gruppeleder i Kristiansand bystyre fra 2015 til 2023. Hægeland ble innvalgt i bystyret i 2011, og ble gjenvalgt både i 2015 og 2019.

Renate Hægeland er utdannet handelsøkonom ved Handelsakademiet i Oslo. Hun har senere tatt årsstudie i psykologi og arbeids- og organisasjonspsykologi ved Universitetet i Bergen. Hægeland har også en coaching utdannelse fra CTI i USA. Hun har vært selvstendig næringsdrivende i mange år og har de siste årene jobbet med coaching, leder- og organisasjonsutvikling. Renate Hægeland har også hatt en rekke styreverv i ulike selskap og organisasjoner.

## Referanser


## Kilder
* https://www.kristiansand.kommune.no/politikk-og-administrasjon/politikk/politisk-ledelse-2020/
* https://hoyre.no/agder/kristiansand/aktuelt/portrettintervju_renate_hageland/
* https://www.fvn.no/magasin/i/ynna2/hun-hadde-ikke-tenkt-aa-stikke-seg-fram
En dikters blod

***En dikters blod*** (originaltittel: *Le sang d'un poète*) er et fransk avant-gardistisk fantasyfilm og kunstfilm fra 1930 med dreiebok og regi av Jean Cocteau.

Filmen ble fullført i 1930 men ikke vist før 1932 og er første del av Cocteaus "Orfiske trilogi", fulgt av *[[Evige lenker]]* (1950), og så *[[Orfeus' testamente]]* (1960). Enrique Riveros spiller rollen som en kunstner og poet.

Den amerikanske fotografen Lee Miller medvirket som armløs statue.

## Handling
En kunstner forsøker å skissere et ansikt, men blir forskrekket når munnen begynner å bevege seg på egen hånd. Når han forsøker å fjerne munnen, oppdager han at munnen har blitt overført til håndflaten. Etter å ha eksperimentert med hånden en stund og sovnet, våkner kunstneren og legger munnen over munnen på en kvinne-statue. Men statuen begynner å kommunisere med kunstneren, og får ham til å passere gjennom rett et speil. 

Speilet transporterer kunstneren til et hotell, hvor han kikker gjennom forskjellige nøkkelhull. Han får øye på en opium-røyker, og en hermafroditt. Artisten skyter seg selv i hodet med en pistol, men han dør ikke. Artisten kommer seg tilbake gjennom speilet. Han forsøker deretter å knuse statuen med en hammer.

## Skuespillere
* Enrique Rivero som en poet
* Elizabeth Lee Miller som en statue
* Pauline Carton
* Odette Talazac
* Jean Desbordes
* Fernand Dichamps
* Lucien Jager
* Féral Benga

## Referanser


## Eksterne lenker
*
Ferrari Roma

**Ferrari Roma** (2019–) er en todørs sportsbil fra italienske Ferrari.

Roma er tegnet av fabrikkens eget *Centro Stile*, og ment å være en Grand tourer med plass til bagasje og passasjer. Den har et lite baksete og lanseres som en «2+», slik som i California. I Roma sitter en frontmontert 3,9-liters V8 motor med to turboer, tilsvarende den i Portofino. I motsetning til Portofino,  finner man i Roma et todelt førermiljø, ikke ulikt det man i 2018 introduserte i Monza.  Bilen har samme åttetrinns automatgirkasse som i Stradale og er bakhjulsdrevet. Døren åpnes med en knapp. Roma ble vist i Oslo  25.–26. mai 2020, og vil med det nye VBM-systemet (*Variable Bumper Management*) bli solgt i Norge for rundt 3 millioner norske koner. De nye hovedlyktene vil i London's signaturutgave få en lysstripe på tvers, ikke ulik "Tors Hammer" i Volvo XC90.

En Roma **Spider** kom i 2023, lansert i Norge i november 2023. Den manglet tak og tok over for cabrioleten Ferrari Portofino M.  Produksjonen av coupeutgaven ble avsluttet i 2023, og erstattes i 2025 av Ferrari Amalfi. Noe over 2,000 coupeer ble solgt i 2020, 2021 og 2022.
## Referanser
Ferrari Monza SP

**Ferrari Monza SP** (2018–) er en sportsbil fra italienske Ferrari.

Den kan fås med ett sete som «SP1» eller med to seter som «SP2», og er tegnet av fabrikkens eget *Centro Stile* som første i en serie de kaller «Icona». Med omtrent samme frontmonterte V12 motor som i Ferrari 812 Superfast, har den 1,5 tonn tunge Monza et bensinforbruk på rundt 1,5 liter per mil i gjennomsnitt.  Bilen leveres uten frontrute og tak. Med på kjøpet fås en passende kjøredress, hjelm og hansker.  Det var ifølge Massini laget 77 SP1 og 186 SP2 pr. 21. mars 2021. Høsten 2021 ble Arne Fredly sin gråe SP2 vist på Oslo Motor Show. I 2022 lanserte fabrikken etterfølgeren i «Icona», nemlig Ferrari Daytona SP3.
## Referanser
Psiloniscus

* 

***Psiloniscus*** er en slekt av biller som hører til familien smellere (Elateridae).

## Utseende
Middelsstore, lange og tynne, fint hårete, mørke smellere. Hodet er rundet, forholdsvis lite. Antennene er litt sagtakkede, noe kortere enn hode + pronotum. Pronotum er smalt, gjerne omtrent dobbelt så langt som bredt, trapesformet med bakhjørner som stikker rett bakover. Dekkvingene er smale, noe avsmalnende bakover.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter. Denne arten finnes gjerne i vegetasjonen ved elver, men den er stort sett sjelden.

## Utbredelse
Slekten er utbredt i den neotropiske økosonen (i alle fall fra Mexico i nord til Ecuador i sør).

## Systematisk inndeling
 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien storsmellere, Elaterinae Leach, 1815
****** Stammen Pomachilini Candéze, 1859
******* Slekten ***Psiloniscus*** Candéze, 1860 
******** *[[Psiloniscus apicalis]]* (Chevrolat, 1835)
******** *[[Psiloniscus borborulus]]* Candèze, 1860
******** *[[Psiloniscus brunneus]]* Candèze, 1860
******** *[[Psiloniscus costaricensis]]* Champion, 1895
******** *[[Psiloniscus sticticus]]* Candèze, 1860

## Eksterne lenker
* [oleoptera-neotropical.org/paginas/3dm_familias/ELATEROIDEA/1sp/elateridae/Elaterinae/Psiloniscus-apicalis.html Bilde av *Psiloniscus apicalis*]
*
Jørgen Aall (professor)

**Jørgen Aall** (født 1958) er en norsk professor i rettsvitenskap ved Universitetet i Bergen. Hans hovedområder er menneskerettigheter, grunnloven og EMK-rett.

Aall avla juridisk embedseksamen i 1985. Han var innom privat praksis som advokat før han i 1994 ble dr.juris med avhandlingen "*Den europeiske menneskerettighetskonvensjons artikkel 6 og norsk straffeprosess*". I 1998 ble han ansatt som professor ved Universitetet i Bergen. Aall var i 2005 konstituert som lagdommer i Gulating lagmannsrett for en kort periode. I 2018 var Aall var én av tre som ble innstilt til dommerjobben i den europeiske menneskerettedomstolen, men stillingen gikk til daværende høyesterettsdommer Arnfinn Bårdsen. 

## Bøker og kapitler
* 2002 Høyesterett som prosessrettsskaper - særlig på området for utilbørlige bevis. I: *Rettsteori og rettsliv Festskrift til Carsten Smith på 70-årsdagen*. Universitetsforlaget 2002 . s. 957-966
* 2002 Internasjonale menneskerettigheter endrer norsk rett. I: *Forskningsformidling gjennom 75 år Selskapet til Vitenskapens Fremme 1927-2002*. Bergen: Bergen Museum, Universitetet i Bergen 2002 . s. 107-112
* 2011 Rettsstat og menneskerettigheter. Fagbokforlaget 2011 ()
* 2012 Norske og internasjonale krav til domstolenes uavhengighet. I: *Dommernes uavhengighet*. Fagbokforlaget 2012 . s. 51-78
* 2013 Domstolskontroll med forvaltningen - noen uviklingslinjer på området for menneskerettighetene. I: *Undring og erkjennelse. Festskrift til Jan Fridthjof Bernt 70 år*. Fagbokforlaget 2013 . s. 779-791
* 2014 Folkeretten. I: *Knophs oversikt over Norges rett*. Oslo: Universitetsforlaget 2014 . s. 637-653
* 2015 Forholdsmessighet som vilkår for inngrep i EMK-rettigheter. I: *Forholdsmessighetsvurderinger i forvaltningsretten*. Fagbokforlaget 2015 . s. 77-110
* 2015 Uskyldspresumsjonen og beviskravet i straffesaker. I: *Bevis i straffesaker: Utvalgte emner*. Gyldendal Akademisk 2015 ISBN 9788205460096
* 2018 Rettsstat og menneskerettigheter. En innføring i vernet om individets sivile og politiske rettigheter etter den norske forfatning og etter den europeiske menneskerettighetskonvensjon. ISBN 978-82-450-2418-0

## Referanser
Maryam Faghihimani

**Maryam Faghihimani** (familienavnet noen ganger skrevet som **Faghih Imani**, født 7. juli 1977 i Isfahan i Iran) er en iransk forsker og aktivist. Hun er bosatt i Norge og er grunnlegger og leder for Sentrum for Kulturell Diplomati og Utvikling (CCDD). 

Hun arbeider for fremme fred og økonomisk samarbeid i Arabisk-Israelske konflikten. Hun er datter av en ledende iranske ayatollah som har en sterk anti-Israelsk perspektiv. Hun har arbeidet for å fremme forståelse og aksept mellom muslimer og jøder, så vel som å bygge vennskap dialoger mellom iranere, israelere og arabere .

## Publikasjoner
En av hennes publikasjoner er "En systemisk tilnærming for måling av miljømessig bærekraft ved institusjoner for høyere utdanning, En case-studie av universitetet i Oslo Universitetet" (orig. tittel: “A systemic Approach for Measuring Environmental Sustainability at Higher Education Institutions, A case study of Oslo University”). Hun er medforfatter av "Du sier at du ønsker en revolusjon? Transformere utdanning og kapasitetsbygging i respons til global forandring" (orig. tittel: “You say you want a revolution? Transforming education and capacity building in response to global change,”)  publisert i *Environmental Science & Policy* i april 2013. Basert på handlingen hennes forskning på bærekraft kontor ved Universitetet i Oslo, skrev hun "Translating the Global Script of the Sustainable University: The Case of the University of Oslo," , utgitt av Springer/ Higher Education in *A Sustainable Society* i april 2015 sammen med to medforfattere.

## Referanser
Alaomorphus

***Alaomorphus*** er en slekt av biller som hører til familien smellere (Elateridae). Den eneste kjente arten har et ganske karakteristisk utseende.

## Utseende
En ganske stor (26-30 millimeter), bred, blank, beksvart smeller, tett skjellkledt. Hannen har vifteformede antenner, de fleste av leddene har lange, bladformede vedheng. Hunnens antenner er kamformede. Pronotum er rundet, omtrent så langt som bredt, bakhjørnene kort, skrått tilbaketrukne. Dekkvingene har dype lengdefurer ved roten, men disse er ganske korte. PÅ farge er de mørkbrune ved roten og i spisse, forøvrig hvite. Beina er forholdsvis korte og tynne.

## Levevis
Ingenting er kjent om biologien til denne slekten, og larver og pupper er ukjente.

## Utbredelse
Arten er beskrevet fra Kenya.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien skjellsmellere, Agrypninae Candéze, 1857 
****** Stammen Hemirhipini Candéze, 1857 
******* Slekten ***Alaomorphus*** Hauser, 1900
******** *[[Alaomorphus candezei]]* Hauser, 1900

## Referanser


## Eksterne lenker

*
Rivulicola

* 

***Rivulicola*** er en slekt av biller som hører til familien smellere (Elateridae).

## Utseende
Små (3,3-4,6 millimeter), avlange, mørke smellere. Artene har fargetegninger dannet av lyse skjell. Antennene er trådformede og ikke svært lange. Pronotum er rundet, omtrent så langt som bredt, bakhjørnene litt tilbaketrukne. Dekkvingene er litt rundede, bak langt avsmalnende.

**Larvene** er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

## Levevis
Arten lever på breddene av elver, dammer og innsjøer.

## Utbredelse
Slekten er utbredt langs nord- og østkystene av Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Småsmellere, Negastriinae Nakane, 1953
****** Slekten ***Rivulicola*** Calder, 1996
******* *[[Rivulicola dimidiatus]]* (MacLeay, 1888)
******* *[[Rivulicola variegatus]]* (MacLeay, 1872)

## Eksterne lenker

*
Claire Keefer

**Claire Keefer** (født 5. mai 1995) er en australsk friidrettsutøver som konkurrerer i klassen F41. Dette er en klasse for funksjonsshemmede utøvere innen parafriidrett, der utøverne er kortvokste. Utøvere i denne klassen konkurrerer kun i kulestøt og diskos på kvinnesiden. Hun fikk bronse i kulestøt under Paralympiske sommerleker 2016, og har også en sølvmedalje og en bronsemedalje fra Para-VM i friidrett. 

## Bakgrunn
Keefer er født med akondroplasi (kortvoksthet). Hun begynte med parafriidrett i 2009, 14 år gammel, men kunne ikke delta i Para-VM i friidrett 2011 og Paralympiske sommerleker 2012 fordi hun ikke hadde fylt 18 år enda på det tidspunktet. 

## Idrettskarriere
Hun deltok i Para-VM i friidrett 2015, og fikk der bronse i kulestøt bak Raoua Tlili fra Tunisia og Kelly Cristina Peixoto fra Brasil. Keefer satte her områderekord i sin klasse for Oseania med 7,62 meter. Hun deltok også i diskos, der hun kom på fjerdeplass, og satte også der oseaniarekord med 22,86 meter. Under Paralympiske sommerleker 2016 fikk hun bronse i kulestøt, og kom på sjuendeplass i diskos. 

Hun deltok igjen i Para-VM i friidrett 2017, og fikk der sølv i kulestøt med ny oseaniarekord på 8,44 meter. 

Keefer deltar i Para-VM i friidrett 2019. 

## Referanser


## Eksterne lenker
*  Profil hos IPC
*  Profil hos Australian Paralympic Committee
*  Profil hos Para-VM 2019
*  Profil hos Para-VM 2017
Bråtane naturminne

**Bråtane naturminne** er en bergknaus ved sjøkanten rett overfor Kirkebrygga nord på Skåtøy i Kragerø. På Bråtane kan en se en kompleks og vulkansk bergart som kalles damtjernitt, og som er typisk for Fensfeltet – et område ved Ulefoss hvor en finner flere spesielle bergarter og mineraler.

## Referanser


## Eksterne lenker

* Bråtane naturminne Fylkesmannen i Vestfold og Telemark
* Faktaark Naturbase